text: সংসদে দেওয়া এমপি বাসন্তীর বক্তব্য মুছে ফেলার অল্টিমেটাম পিবিসিপি'র! | Online News Paper of CHT
  সংসদে দেওয়া এমপি বাসন্তীর বক্তব্য মুছে ফেলার অল্টিমেটাম পিবিসিপি'র!
  জাতীয় সংসদের রেকর্ড থেকে বাসন্তী চাকমার উগ্র সাম্প্রদায়িক বক্তব্য মুছে ফেলাসহ তার সংসদ সদস্য পদ বাতিলের দাবীতে বিক্ষোভ মিছিল ও মানববন্ধন করেছে পার্বত্য বাঙ্গালী ছাত্র পরিষদ (পিবিসিপি) খাগড়াছড়ি জেলা শাখা। এসময় খাগড়াছড়ি ত্যাগে তাকে ২৪ ঘন্টার অল্টিমেটাম বেঁধে দেওয়া হয়।
  সংগঠনটির খাগড়াছড়ি জেলা শাখার সভাপতি আসাদ উল্ল্যাহ আসাদ এর সভাপতিত্বে মানববন্ধনে বক্তব্য রাখেন, পার্বত্য বাঙ্গালী ছাত্র পরিষদ সাবেক কেন্দ্রীয় সভাপতি আ: মজিদ,খাগড়াছড়ি জেলা সাধারণ সম্পাদক শাহাদাত হোসেন কায়েস, সাংগঠনিক সম্পাদক আশ্রাফুল আলম রনি, সাবেক জেলা সভাপতি তাহেরুল ইসলাম সোহাগ প্রমূখ।